**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.02.2024, ora 08.00 – 07.02.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 07.02.2024, ora 07.00**

**RÂURI**

**I.N.H.G.A.** a emis o **ATENŢIONARE Hidrologică, cod galben,** valabilă în intervalul **06**.**02.2024, ora 10:00 – 06.02.2024 ora 24:00**, vizând **Creşteri de debite şi niveluri pe unele râuri din bazinele hidrografice: Lăpuş, Crişul Alb, ca urmare a propagării viiturilor formate anterior în amonte, cu posibile depăşiri ale COTELOR DE APĂRARE**, astfel:

**COD GALBEN:**

**În intervalul 06.02.2024 ora 10:00 – 06.02.2024 ora 24:00** pe râurile: Lăpuş – pe sector aval confluenţă cu râul Cavnic **(judeţul Maramureş)**, Crişul Alb – pe sector aval S.H. Criscior – S.H. Gurahonţ **(judeţele: Hunedoara şi Arad)**.

**Se ridică începând cu data de 06.02.2024 ora 10:00 Avertizarea Hidrologică din celelalte bazine hidrografice avertizate anterior.**

Aceast mesaj de atenţionare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Arad, Hunedoara şi Maramureş ( 3 prefecturi ) – ATENŢIONARE Hidrologică, cod Galben.*

**Debitele au fost în creştere** datorită efectului combinat al cedării apei din stratul de zăpadă, propagării şi precipitațiilor lichide (slabe) prognozate pe râurile din bazinele hidrografice: Vişeu, Iza, Tur, Someș, Crișuri (exceptând bazinele superioare), Mureș, Bega, (exceptând bazinul superior), Timiş (exceptând bazinul superior), Suceava, Moldova, Bistrița, Trotuș, Putna, Rm. Sărat, Buzău, cursurile Jiului şi Siretului, bazinul superior și mijlociu al Oltului și bazinele superioare ale râurilor Argeş și Ialomița.

Pe râurile din bazinele: Bârzava, Moravița, Caraş, Nea, Cerna şi bazinele superioare ale Crişurilor debitele au fost în scădere, iar pe celelalte au fost relativ staționare.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Arieș, Bârzava, Bistrița (afluent al Siretului), bazinele superioare ale Mureșului, Jiului, Oltului, Lotrului și pe cursul superior al Prutului. Pe celelalte râuri debitele se situează la valori cuprinse între 30-80% din normalele lunare, mai mici (sub 30%) pe râurile din bazinele hidrografice: Vedea, Bârlad și Jijia, pe unii afluenți din bazinele inferioare ale Jiului, Oltului, Argeșului și pe unele râuri din Dobrogea.

Formațiunile de gheață (gheață la maluri, pod de gheață) existente în bazinul superior și mijlociu al Oltului, bazinele superioare ale Argeșului și Prahovei, pe cursul superior şi mijlociu al Siretului şi pe majoritatea afluenților săi, pe cursul inferior al Prutului şi pe cursul superior al Jijiei, au fost în restrângere, diminuare și eliminare.

Se situează peste **COTELE DE ATENȚIE** râurile la stațiile hidrometrice: Crișul Alb – Vața de Jos (350+5) – jud. HD.

Este în vigoare **ATENȚIONAREA HIDROLOGICĂ nr. 11** din **04.02.2024.**

Debitele vor fi în general în creştere datorită efectului combinat al precipitațiilor căzute în interval, al celor prognozate, cedării apei din stratul de zăpadă şi propagării, exceptând râurile din bazinele Crasna, Barcău, Vedea, Bârlad, Prut bazinele mijlocii şi inferioare ale Argeşului şi Ialomiței, precum şi pe râurile din Doborgea unde vor fi relativ staționare, iar pe râurile din bazinele Bârzava, Moravița, Caraş, Nera, Cerna şi superioare ale Crişurilor Timişului, Oltului, Ialomiței, Buzăului, Rm. Sarat, Putnei, Trotuşului, Bistriței şi Moldovei şi Sucevei vor fi în scădere.

Formațiunile de gheață (gheață la maluri, pod de gheață) existente, vor fi în diminuare, restrângere și eliminare.

Nivelurile pe râuri la stațiile hoidrometrice se vor situa sub **COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 06.02.2024 – 07.02.2024 **a fost în scădere,** având valoareade **6500 m3/s**, peste media multianuală a lunii **februarie (5300 m3/s).**

În aval de Porţile de Fier, debitele au fost în scădere pe sectoarele Gruia – Calafat și Corabia– Tulcea și staționare la Bechet.

**Debitul la intrarea în ţară (secţiunea Baziaş) va fi în scădere (6300 m3/s).**

În aval de Porţile de Fier, debitele vor fi în scădere.

***Se situează în faza I de apărare următoarele sectoare de dig:***

- Letea, R3 și Tudor Vladimirescu (din administrarea ANAR); Chilia Veche, Nufăru Victoria (din administrarea consiliilor locale) - jud. Tulcea.

**2.** **Situația meteorologică în intervalul 06.02.2024, ora 09.00 – 07.02.2024, ora 06.00**

**Valorile de temperatură s-au situat cu mult** peste mediile multianuale specifice acestei date, abaterile față de norme fiind în general cuprinse între 10 și 17 grade. Cerul a fost variabil în estul și sud-estul țării, precum și în zonele de munte, iar în rest mai mult senin. Vântul a prezentat intensificări la munte, cu viteze mai mari pe creste, unde au fost rafale de peste 100...120 km/h și a fost transport de zăpadă. În Crișana, Maramureș, cea mai mare parte a Transilvaniei, local în Moldova, Dobrogea și estul Munteniei au fost viteze ale vântului în general de 55...60 km/h, iar în Banat, Oltenia și restul Munteniei de până la 40...50 km/h. La ora 20, stratul de zăpadă măsura la munte, în platformele stațiilor meteorologice, până la 122 cm la Bâlea Lac. Temperaturile maxime s-au încadrat între 12 grade la Joseni și 23 de grade la Drăgășani, iar la ora 6 se înregistrau temperaturi cuprinse între -2 grade la Târgu Logrești, Bozovici și Curtea de Argeș și 15 grade la Mahmudia.

**LA BUCUREŞTI**

**Valorile termice au fost cu mult mai mari** decât mediile multianuale (abateri de 17...18 grade) specifice acestei date, astfel că maxima a fost de 21 de grade la toate stațiile meteorologice. Cerul a fost mai mult senin, iar vântul a suflat slab și moderat cu unele intensificări pe parcursul zilei, când au fost viteze de 45...50 km/h. La ora 6 se înregistrau 0 grade la stația meteorologică Băneasa și 5 grade la Filaret și Afumați.

**3. Prognoza meteorologică în intervalul 07.02.2024, ora 09.00 – 08.02.2024, ora 09.00**

**ÎN ŢARĂ**

**Valorile de temperatură vor fi cu mult** peste normele specifice perioadei, astfel că temperaturile maxime se vor încadra între 8 grade în estul Transilvaniei și 19...20 de grade, izolat în regiunile sudice, iar minimele între -2 și 8 grade. Cerul va fi mai mult senin în regiunile sudice și sud-estice, iar în rest va prezenta înnorări temporare. Vor fi ploi slabe local în Maramureș și izolat în Crișana și Transilvania. În Carpații Occidentali și în nordul Carpaților Orientali, trecător se vor semnala precipitații slabe predominant sub formă de ploaie. Vântul va prezenta intensificări la munte, cu viteze mai mari pe crestele Carpaților Orientali (rafale de 80...100 km/h), dar local și temporar și în zonele joase de relief (rafale de 45...55 km/h). Dimineața și noaptea, izolat va fi ceață, îndeosebi în vestul și centrul teritoriului.

**LA BUCUREŞTI**

**Valorile de temperatură vor fi cu mult** peste cele normale specifice perioadei, astfel temperatura maximă va fi de 18...19 grade, iar minima de 3...5 grade. Cerul va fi mai mult senin, iar vântul va sufla în general moderat (rafale de până la 40 km/h).

**4. Buletin nivometeorologic pentru perioada 06.02.2024 ora 20 - 07.02.2024 ora 20**

**Fenomene meteo predominante: Intensificări susținute ale vântului, temperaturi în creștere.**

**Principalele mecanisme ce conduc la declanșarea avalanșelor: zăpadă umedă, Zăpadă viscolită cu formare de plăci de vânt**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC MODERAT (2)** |
| **MUNŢII BUCEGI** | **RISC ÎNSEMNAT (3)** | **RISC MODERAT (2)** |
| **Munţii Parâng-Şureanu** | **RISC MARE (4)** | **RISC ÎNSEMNAT (3)** |
| **Munții Țarcu-Godeanu** | **RISC MARE (4)** | **RISC ÎNSEMNAT (3)** |
| **CEAHLĂU** | **RISC MODERAT (2)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **BISTRIȚEI- CĂLIMANI** | **RISC ÎNSEMNAT (3)** | **RISC MODERAT (2)** |
| **Munții Vlădeasa – Muntele Mare, Gilău** | **RISC MODERAT (2)** | **RISC MODERAT (2)** |

**Evoluția vremii în intervalul 05.02.2024 - 06.02.2024**

Vremea a fost vântoasă, iar temperaturile au fost mai ridicate față de intervalul precedent. Cerul a fost mai mult noros în prima jumătate a intervalului, apoi a devenit variabil ziua. Pe arii relativ extinse în nordul Carpaților Orientali, în vestul celor Meridionali și în cei Occidentali și izolat în rest, s-au semnalat precipitații sub formă de ploaie sub 1600 m și mixte, predominant ninsoare peste 1600 m. Cantitățile căzute au fost izolat mai însemnate în vestul Carpaților Meridionali și în nordul celor Orientali, unde au depășit 30 l/mp. Stratul de zăpadă a scăzut ușor, datorită precipitațiilor lichide la altitudini joase, iar la cele înalte a fost spulberat de vântul puternic. Vântul a avut intensificări susținute, de 70-90 km/h în toate masivele, 120-140 km/h în zonele înalte ale Carpaților Orientali și Meridionali, spulberând zăpada și viscolind ninsoarea. Local s-a semnalat ceață, asociată pe arii mai restrânse și cu depuneri de chiciură.

**Evoluția stratului de zăpadă și a riscului de avalanșă, în zona montană înaltă:**

**MUNȚII FĂGĂRAȘ, BUCEGI** - **RISC ÎNSEMNAT (3)**

**La peste 1800 m:** La peste 1800 m: În partea superioară a stratului se menține stratul cu rezistență redusă, care măsoară pe alocuri 25-30 cm, depus peste straturi mai vechi, mai stabile. În zona crestelor se întâlnesc plăci de vânt cu rezistenţă scăzută, îndeosebi pe versanții estici și sudici, iar în profunzime rezistenţa stratului este ridicată. În zonele adăpostite sunt prezente depozite şi troiene de zăpadă însemnate. Vremea caldă pentru această perioadă, cu temperaturi diurne ușor pozitive și insolația, vor determina umezirea stratului de zăpadă în partea sa superioară. În special la supraîncărcări, pe pantele mai înclinate, stratul instabil de la suprafață poate fi dislocat, ducând la declanșarea de avalanșe de dimensiuni medii și izolat mari. Riscul va fi, RISC ÎNSEMNAT (3).

**Sub 1800 m,** Temperaturile pozitive diurne vor umezi puternic stratul de zăpadă în partea sa superioară. Pe pantele și văile cu depozite mai însemnate, mai ales la supraîncărcări, pe anumite pante mai înclinate, vor fi condiții pentru declanșarea unor avalanșe de dimensiuni mici și izolat medii, riscul fiind **RISC MODERAT (2)**.

**MUNȚII BUCEGI** - **RISC ÎNSEMNAT (3)**

**La peste 1800 m:** Vântul puternic din următoarele 24 de ore va continua să spulbere zăpada, depunând-o pe văi și în zonele adăpostite. Temperaturile diurne ușor pozitive la orele amiezii, la altitudini de peste 2000 m și insolația vor umezi stratul de zăpadă de la suprafață; în special pe versanții însoriți vor fi condiții pentru curgeri superficiale ce pot angrena stratul cu rezistență redusă din partea superioară a stratului, ce mai măsoară pe alocuri 20-25 cm. Se regăsesc în continuare plăcile de vânt din apropierea crestelor, mai ales pe versanții estici și sudici, precum și unele depozite în zonele adăpostite. În profunzime, stratul mai vechi este în general înghețat şi compact. În aceste condiții, stratul cu rezistență redusă de la suprafață poate aluneca peste cele mai dure din partea inferioară, mai ales la supraîncărcări, favorizând declanșarea unor avalanșe de dimensiuni medii și cu totul izolat mari, riscul fiind RISC ÎNSEMNAT (3).

**Sub 1800 m,** Încălzirea vremii va continua, iar pe fondul insolației se va produce o umezire consistentă a stratului în partea sa superioară. La supraîncărcări, pe pantele suficient de înclinate, mai ales de la altitudini de 1500-1800 m, vor fi condiții pentru declanșarea unor avalanșe de dimensiuni mici și cu totul izolat medii, riscul fiind **RISC MODERAT (2)**.

**RODNEI, CĂLIMANI-BISTRIȚEI** - **RISC ÎNSEMNAT (3)**

**La peste 1800 m:** la suprafața zăpezii se întâlnesc local 15-25 cm zăpadă recentă, depusă peste un strat mai vechi de zăpadă, ce prezintă în continuare rezistență mai redusă. În profunzime stratul este înghețat și compact, cu multiple cruste de gheață. În zonele adăpostite sunt troiene şi acumulări mai însemnate, iar în zona crestelor plăci de vânt recente. Vântul va fi intens în perioada următoare și va viscoli ninsoarea ce se va mai depune și va spulbera zăpada. Pe pantele suficient de înclinate, straturile de la suprafaţă cu rezistență redusă vor putea aluneca peste cele mai dure, din profunzime, ducând la declanșarea unor avalanșe de dimensiuni medii și izolat mari, riscul fiind prezent mai ales la supraîncărcări, riscul fiind **RISC ÎNSEMNAT (3),** fiind prezent mai ales la supraîncărcări.

**Sub 1800 m,** zăpada va continua să se topească, pe fondul temperaturilor diurne pozitive. Trecător se vor mai semnala precipitații mixte slabe, ploi ziua. Mai ales la supraîncărcări, pe pantele mai înclinate, vor fi condiţii pentru declanșare unor avalanșe de dimensiuni mici și cu totul izolat medii, riscul fiind **RISC MODERAT (2)**.

**MUNȚII ȚARCU-GODEANU**  - **RISC MARE (4)**

**La peste 1800 m,** în ultimele 24 de ore, au căzut local peste 30 l/mp de precipitații sub formă de zăpadă, care, datorită vântului puternic, au fost spulberate și depuse pe văi și în zonele adăpostite. Acestea prezintă coeziune slabă cu stratul de zăpadă subiacent, care are încă o rezistență redusă. Trecător va mai ninge slab. Vântul puternic din următoarele 24 de ore va viscoli ninsoarea și spulbera zăpada și va reduce vizibilitatea. În zonele adăpostite întâlnim depozite mari și troiene de peste 1-2 metri. În zona crestelor sunt cornișe, iar spre creste sunt formate plăci de vânt, care se pot rupe cu ușurință la supraîncărcări, în timp ce altele noi vor continua să se formeze. Atât spontan, cât mai ales la supraîncărcări, sunt condiții favorabile pentru declanșarea unor avalanșe de dimensiuni medii și mari. Riscul declanșării avalanșelor va fi **RISC MARE (4)**.

**La altitudini mai mici de 1800 m**, au căzut cantități mari de precipitații predominant sub formă de ploaie, care au determinat topirea și umezirea zăpezii existente. Temperaturile ridicate de mâine vor fvoriza umezirea suplimentară a stratului de zăpadă. În văile și zonele adăpostite, între 1600-1800 m, zăpada este acumulată în depozite mari. Mai ales la supraîncărcări, stratul mai puțin stabilizat din partea superioară poate aluneca peste cel vechi și mai stabil, ducând la declanșarea unor avalanșe de dimensiuni mici sau medii, riscul fiind **RISC ÎNSEMNAT (3)**.

**MASIVUL PARÂNG-ŞUREANU** - **RISC MARE (4)**

**Peste 1800 m,** Ninsorile recente au depus local 20-30 cm de zăpadă proaspătă peste stratul preexistent, ce încă are stabilitate și rezistență relativ redusă, și care are pe alocuri grosimi de 20-25 cm. În profunzime stratul este înghețat și stabilizat. Vântul puternic a format plăci de vânt în apropierea crestelor și troiene sau depozite mari de zăpadă. Pe pantele suficient de înclinate se pot declanșa avalanșe de dimensiuni medii și mari, prin alunecarea straturilor mai puțin stabilizate de la suprafață sau prin ruperea plăcilor de vânt din zona crestelor, riscul fiind amplificat la supraîncărcări. Riscul declanșării avalanșelor va fi **RISC MARE (4)**.

**La altitudini mai mici de 1800 m,** s-au semnalat precipitații mixte, predominant ploaie, care au determinat topirea și umezirea zăpezii existente. Temperaturile ridicate de mâine vor favoriza umezirea suplimentară a stratului de zăpadă. În văile și zonele adăpostite, între 1600-1800 m, zăpada este acumulată în depozite mari. Mai ales la supraîncărcări, stratul mai puțin stabilizat din partea superioară poate aluneca peste cel vechi și mai stabil, ducând la declanșarea unor avalanșe de dimensiuni mici sau medii, riscul fiind **RISC ÎNSEMNAT (3).**

**MASIVUL CEAHLĂU** - **RISC REDUS (1)**.

La peste 1600 m, stratul de zăpadă mai prezintă pe alocuri rezistență scăzută în primii 10 cm. În profunzime stratul este compact și stabil. Vântul va mai prezentat intensificări și va mai spulbera zăpada depunând-o pe văi și în zonele adăpostite. Sub 1600 m, zăpada se va umezi, datorită temperaturilor diurne pozitive. Mai ales pe văile cu acumulări mai mari de zăpadă, la supraîncărcări mari, vor fi condiții de avalanșe mici, riscul fiind **RISC REDUS (1)**.

**MASIVUL VLĂDEASA** - **RISC MODERAT (2)**

Stratul de zăpadă este mai consistent pe anumite văi, îndeosebi din versanții vestici. Precipitațiile predominant sub formă de ploaie au cumulat pe alocuri 15 l/mp și au umezit suplimentar zăpada. Local în primii 15-20 cm, se mai întâlnește un strat cu rezistență mai scăzută pe anumite pante sau văi. Temperaturile pozitive de mâine vor favoriza umezirea suplimantară a zăpezii. La supraîncărcări, stratul umezit și mai puțin stabilizat din partea superioară poate aluneca peste cel vechi și înghețat din profunzime, ducând la declanșarea unor avalanșe mici și izolat medii, riscul fiind **RISC MODERAT (2)**.

**În data de 06.02.2024, la ora 14**, stratul de zăpadă din platforma stațiilor meteorologice măsura:

**Carpaţii Meridionali:** 122 cm la Bâlea Lac, 118 cm la Vf. Țarcu, 75 cm la Vf. Omu, 69 cm la Cuntu, 43 cm la Parâng, 25 cm la Păltiniș, 21 cm la Predeal, 15 cm la Sinaia, 11 cm la Fundata.

**Carpaţii Orientali:** 113 cm la Vf. Călimani, 66 cm la Vf. Lăcăuți, 62 cm la Bucin, 60 cm la Vf. Iezer, 42 cm la Ceahlău-Toaca, 16 cm la Penteleu.

**Carpaţii Occidentali:** 60 cm la Stâna de Vale, 20 cm la Semenic, 14 cm la Vf. Vlădeasa, 2 cm la Băișoara.

**Prognoza vremii în intervalul 06.02.2024, ora 20:00 - 07.02.2024, ora 20:00:**

Vremea va fi vântoasă. Cerul va fi variabil, cu unele înnorări temporare în nordul Carpaților Orientali, unde trecător se vor semnala precipitații mixte slabe, predominant sub formă de ploaie ziua. Vântul va avea intensificări cu viteze mai mari pe crestele Carpaților Orientali (rafale de 90...100 km/h). Izolat se va semnala ceață, ce poate fi asociată și cu depunere de chiciură.

**Temperaturi prognozate în intervalul 06.02.2024 ora 20 - 07.02.2024 ora 20:**

**Peste 1800 m:** temperaturi **minime**: -6…-2 grade

**temperaturi maxime:** -2….2 grade

**Sub 1800 m:** temperaturi **minime:** -3…2 grade

**temperaturi maxime:**  2….10 grade

**Vânt la peste 2000 m:** din sector predominant vestic, cu viteze temporare de 120-130 km/h.

**Izoterma de 0 grade:** în jurul valorilor de 1800-2200 m cu valorile cele mai ridicate în Carpații Occidentali.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

**A A.B.A. Jiu, A.P.M. Mehedinţi și G.N.M.-C.J. Mehedinţi** revin cu informaţii suplimentare referitoare la polurea accidentală din data de 02.02.2024, în jurul orei 09:00, cu produs petrolier a fluviului Dunărea la km 915, în aval de Porţile de Fier I, în zona satului Ostrovul Corbului, comuna Hinova, jud. Mehedinţi, fenomen manifestat prin prezenţa unor pete de culoare închisă la suprafaţa apei (cauza probabilă a producerii poluării - evacuare de apă de santină de la o navă în tranzit, încă neidentificată). Personalul S.G.A. Mehedinţi, A.P.M. Mehedinţi și G.N.M.-C.J. Mehedinţi s-a deplasat la faţa locului pentru investigaţii

Laboratorul de Calitatea Apei Drobeta-Turnu Severin din cadrul SGA Mehedinţi, au prelevat 3 ( doua) probe de apa, amonte pelicula (zona loc. Hinova, km fl. 915 ), aval de peliculă (zona loc. Batoti, km. fl. 908) şi din peliculă (zona loc. Ostrovu Corbului, km fl. 915).

**Tabel: Rezultatele monitoringului calitativ pentru cele 3 ( trei ) probe sunt:**

|  |  |  |  |  |  |
| --- | --- | --- | --- | --- | --- |
| Nr. crt. | Sectiunea de prelevare | Data prelevarii | Rezultate valori indicatori  fizico-chimici efectuati | | Raport incercare  L.C.A. S.G.A. Mehedinti  ( nr. / data ) |
| pH [ unitati pH ] | Substante extractibile [ mg / l] |
| 1. | Fl. Dunarea- mal stang, amonte pelicula ( loc. Hinova, km fl. 915 ) | 02.02.2024 | 8.04(T=18.10°C) | < 5 | cf R.I.nr. P83 / 02.02.2024 |
| 2. | Fl. Dunarea – mal stang, pata ( loc. Ostrovu Corbului, km fl. 915 ) | 02.02.2024 | 8.08(T=18.10°C) | **42** | cf R.I.nr. P84 / 02.02.2024 |
| 3. | Fl. Dunarea- mal stang, aval pelicula ( loc. Batoti, km. fl. 908 ) | 02.02.2024 | 8.02(T=18.20°C) | < 5 | cf R.I.nr. P85 / 02.02.2024 |

**Notă:** Limite admise conf. HG 188/2002 (NTPA001) şi Limite admise conf. Ord 161/2006, Substanțe extractibile 20 mg/L, în bold depăşiri

Echipa de intervenţie S.G.A. Mehedinţi a răspândit material absorbant biodegradabil pentru neutralizarea peliculei de produs petrolier și evitarea propagării acesteia în aval. Reprezentanţii SGA Mehedinţi au verificat la ora 17:00 malul stâng al fluviului Dunarea în zona km fl.915 între localităţile Hinova și Batoti și nu s-a mai observat prezenţa produsului petrolier pe suprafaţa apei.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

**ANR-Autoritatea Navală Română**, informează despre **o poluare a apei acvatoriului Portului Constanţa din data de azi, 06.02.2024 in jurul orei 11.45, de la nava tanc slep UBC Mechanikov, acostata in dana 63, s-a produs o deversare accidentala de ulei uzat, initial pe coverta navei UBC Mechanikov si ulterior in apa marii, o cantitate de circa 20 de litri ajungand pe suprafata apei, in interiorul barajului antipoluare montat in jurul navei.**

Cauza producerii incidentului de poluare o constituie manipularea accidentala a unui bidon de plastic de 20 l, plin cu ulei uzat, aflat la pupa navei, deversarea de ulei survenind in urma rasturnarii acestuia pe punte si apoi in apa.

Dupa producerea poluării, o cantitate de 20 litri de ulei uzat s-a raspandit pe puntea navei si pe luciul apei.

Echipajul navei a actionat imediat cu mijloace proprii, folosind material absorbant si dispersant pentru neutralizarea reziduurilor.

A fost efectuata o cercetare la fata locului. Au fost luate o declaratie de la capitanul navei si copii de pe inscrisuri. Au fost facute fotografii la fata locului.

**In jurul navei, in interiorul barajului antipoluare s-a constatat prezenta uleiului uzat, scurs de pe bordajul navei, pe o suprafata de cca.10 mp in apa Mării Negre.**

**A fost anuntat disp. Nave Tehnice, din cadrul CN APM Constanta, iar la fata locului a actionat la depoluarea zonei afectate nava Nicolae Zeicu, apartinand CN APM Constanta, actionandu-se cu materiale absorbante si colectare produs. Conform estimarilor, in jurul orelor 18.00 se vor incheia operatiunile de depoluare a zonei.**

Comandantul slepului motor UBC Mechanikov, Zaminov Ivan, a fost sanctionat contraventional cu suma de 8.000 lei pentru poluarea apelor nationale navigabile, in conformitate cu prevederile art. 4 lit. a din HG 876 din 2007.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 05.02.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului, din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestiera Rm. Valcea**, inf. despre un **incendiu de litiera de padure, izbucnit in data de 05.02.2024, ora 14:30, care a afectat 0,2 hectare de litiera din zona de campie, zona loc. Cungrea, jud. Olt, apartinand DS Olt, OS Vulturesti**. Incendiul a fost stins prin interventia a 4 personal silvic, 4 Pompieri militari, 1 cadru de Politie, cu autospeciala de stingere incendii ISU cu apa si spuma. Incendiul a fost stins in acceasi zi, 05.02.2024, ora 17:00. Cauza incendiului este necunoscuta.

**ARBDD,** informeaza despre **stingerea unui incendiu de vegetatie stuficola, pe 12 hectare vegetatie uscata, izbucnit in data de 05.02.2024, ora 21:00, in zona de Nord a loc. Sarichioi, jud. Tulcea, langa mal lac Razelm.** Incendiul a fost stins prin interventia Pompierilor comunei Sarichioi, in data de 06.02.2024, ora 04:00. Statia de pompare din zona, apartinand ANIF, nu a fost afectata de incendiu. Nu s-au produs mortalitati la speciile protejate de pasari si mamifere din Delta Dunarii.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 05.02.2024 – 06.02.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**A.B.A. Arges-Vedea:**

**Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s si inceperea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restrictii si folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

Nu s-au impus restricţii de alimentare cu apă la populaţie.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**DIRECȚIA COMUNICARE**